ՀՊՏՀ-ի ռեկտոր Կորյուն Աթոյանի խոսքերով՝ «Կոլեկտիվ ներդրումային համակարգերի կառավարում» մասնագիտացումը ՀՊՏՀ-ի Ֆինանսական ֆակուլտետի «Ֆինանսական շուկաներ և ինստիտուտներ» ամբիոնում ներդրվել է ՀՀ աշխատանքի և սոցիալական հարցրեի նախարարության և ՀՊՏՀ-ի միջև անցած տարի ստորագրված փոխըմռնման հուշագրի արդյունքում: Ըստ նրա՝ համագործակցության արդյունքում բուհը այս գերատեսչության հետ կիրականացնի համատեղ մագիստրոսական կրթական ծրագիր և բուհն ավարտած ուսանողը կունենա երաշխավորված աշխատանք տվյալ գերատեսչությունում: «Մենք կադրեր պատրաստում ենք աշխատաշուկայի համար, հետևաբար պետք է հաշվի առնենք աշխատաշուկայի պահանջները: Աշխատաշուկայի, գործատուի պահանջներին համապատասխան մրցունակ կադր պատրաստելու նպատակով է, որ մեր բուհը սկսել է համագործակցության պայմանագրեր ստորագրել գործատուների հետ»,- ընդգծեց Կ.Աթոյանը: